
Здравейте! Наскоро ходих на екскурзия с група хора, като една от спирките беше един манастир. Докато бяхме там един от хората реши да направи снимка на една мъничка стая където се палеха свещички. Оказа се, че това е забранено там и човекът, който отговаряше за манастира много жестоко се скара на снимащия и сочеше табелка над вратата, на която пишеше, че е забранено снимането. Е, всички се почувствахме много лошо заради това, но някои от хората упорито защитаваха снимащия. Те смятаха, че нямат право да ни забраняват да правим снимки на подобни места и да си съчиняват други свои правила, както правят кината например да забраняват внасянето на храна отвън. Чувал съм също, че и някои магазини забраняват да се снимат артикулите им.  

Та въпросът ми е, от чисто правна гледна точка – има ли закони, които позволяват създаването на или такива които ни задължават спазваме подобни правила към потребителите и къде е границата на това, което могат да ни забраняват?


 

Правата ми като потребител
==========================

 

Здравейте, г-н Найденов, 


няма изрична законова уредба в тази насока, но на територията на манастира може да бъде въведена подобна забрана за снимки, тъй като се касае за частна собственост. По същия начин стои въпросът и със забраната за снимане в магазини. 


Поздрави,  

адв. Николина Митова  

0898 303092


